Diari Oficial de la Generalitat Valenciana


Sumari del DOGV 8916, del 30-09-2020 (2020/7864)

Extracte de la Resolució de 10 de setembre de 2020, de la vicerectora d'Ocupació i Programes Formatius de la Universitat de València, per la qual es convoquen ajudes per a l'adquisició d'equipament informàtic/tecnològic a fi de facilitar el seguiment de la docència no presencial, derivada de la situació d'emergència sanitària i econòmica conseqüència de la pandèmia COVID-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7864


Data del document
:   16-09-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 10 de setembre de 2020, de la vicerectora d'Ocupació i Programes Formatius de la Universitat de València, per la qual es convoquen ajudes per a l'adquisició d'equipament informàtic/tecnològic a fi de facilitar el seguiment de la docència no presencial, derivada de la situació d'emergència sanitària i econòmica conseqüència de la pandèmia COVID-19. [2020/7864]  
  
BDNS (identif.): 525325.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
L'estudiantat matriculat en centres propis de la Universitat de València en el curs 2020-21 en estudis oficials de grau i de màster, i els estudiants de doctorat. En el cas dels màsters oficials interuniversitaris, per accedir a aquestes ajudes, els estudiants han d'haver formalitzat la matrícula i pagat les taxes corresponents a la Universitat de València.  
  
Requisits acadèmics:  
a) L'estudiantat de grau matriculat en la Universitat de València en un mínim de 30 crèdits en el curs 2020-21.  
b) L'estudiantat de màsters matriculat en el un mínim de 30 crèdits en el curs 2020-21.  
c) L'estudiantat matriculat en un programa de doctorat.  
El nombre mínim de crèdits en què cal estar matriculat no és exigible quan s'estiga matriculat de la totalitat de crèdits que resten per acabar la titulació.  
Altres requisits:  
a) No disposar de mitjans informàtics o tecnològics que permeten el seguiment de la docència en línia com a conseqüència de l'absència de recursos econòmics suficients de la unitat familiar.  
b) Haver adquirit els recursos descrits en el punt 3.1 d'aquestes bases entre el 16 de març de 2020 i la finalització del termini de presentació de sol·licituds d'aquesta convocatòria..  
  
Segon. Objecte  
L'objecte d'aquesta convocatòria és concedir ajudes econòmiques per a l'adquisició d'equipament informàtic/tecnològic, atesa la situació d'emergència sanitària i econòmica derivada de la pandèmia COVID-19 i a fi de reduir la bretxa digital entre l'estudiantat de la Universitat de València i garantir la igualtat d'oportunitats.  
  
Tercer. Bases reguladores  
Les bases íntegres es poden consultar al web [http://www.uv.es/sedi Ajudes] i en la Base de dades nacional de subvencions, a través del web http://www.pap.minhap.gob.es/bdnstrans/es/index]  
  
Quarta. Quantia  
El pressupost total màxim autoritzat per a aquesta convocatòria ascendeix a 50.000 euros.  
  
Cinqué. Termini de presentació de sol·licituds  
El termini de presentació de sol·licituds és de vint dies hàbils comptadors de l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Els sol·licitants hauran de presentar, juntament amb la sol·licitud, la documentació que s'indica a l'apartat 4.7 de l'annex I.  
  
València,16 de setembre de 2020. La rectora, p. d. (DOGV del 27.06.2019), la vicerectora d'Ocupació i Programes Formatius: Maria Adela Valero Aleixandre.